title: 2007/311/KE: Deċiżjoni tal-Kunsill tad- 19 ta’ April 2007 Dwar l-iffirmar u l-applikazzjoni proviżjorja ta’ protokoll għall-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija min-naħa l-oħra, biex titqies l-adeżjoni ma’ l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               L 118/7

         DEĊIŻJONI TAL-KUNSILL
   tad-19 ta’ April 2007
   Dwar l-iffirmar u l-applikazzjoni proviżjorja ta’ protokoll għall-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija min-naħa l-oħra, biex titqies l-adeżjoni ma’ l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja
   (2007/311/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 310 flimkien ma’ l-Artikolu 300(2), l-ewwel inċiż, it-tieni sentenza tiegħu,
   Wara li kkunsidra l-Att ta’ Adeżjoni ta’ l-2003, u b’mod partikolari l-Artikolu 6(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fl-10 ta’ Frar 2004, il-Kunsill awtorizza lill-Kummissjoni, f’isem il-Komunità Ewropea u l-Istati Membri tagħha, biex tiftaħ in-negozjati ma’ l-Alġerija bil-għan li taġġusta l-Ftehim ta’ Assoċjazzjoni Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija, min-naħa l-oħra, biex titqies l-adeżjoni ta’ l-Istati Membri ġodda ma’ l-Unjoni Ewropea.

               (2)

               In-negozjati ġew konklużi b’mod li tqies sodisfaċenti mill-Kummissjoni.

               (3)

               It-test tal-Protokoll innegozjat mar-Repubblika Demokratika tal-Poplu ta’ l-Alġerija jipprovdi, fl-Artikolu 8(2), għall-applikazzjoni proviżorja tal-Protokoll qabel id-dħul fis-seħħ tiegħu.

               (4)

               Il-Protokoll għandu jiġi ffirmat f’isem il-Komunità u l-Istati Membri tagħha, fid-dawl tal-konklużjoni possibli tiegħu aktar tard, u jiġi applikat proviżorjament,

         IDDEĊIEDA:
   Artikolu 1
   Il-President tal-Kunsill huwa hawnhekk awtorizzat li jinnomina l-persuna(i) mogħtija s-setgħa li tiffirma/jiffirmaw f’isem il-Komunità Ewropea u l-Istati Membri tagħha, il-Protokoll għall-Ftehim Ewro-Mediterranju bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija min-naħa l-oħra, biex titqies l-adeżjoni ma’ l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja (1).
   Artikolu 2
   Il-Komunità Ewropea u l-Istati Membri tagħha hawnhekk jaqblu li japplikaw proviżorjament it-termini tal-Protokoll, fid-dawl tal-konklużjoni possibli tiegħu aktar tard.

      Magħmul fil-Lussemburgu, 19 ta’ April 2007.

            Għall-Kunsill

            Il-President

         B. ZYPRIES

      (1)  Ara l-protokoll mehmuż ma’ din id-Deċiżjoni.
    ---documentbreak---

               8.5.2007

               MT

               Il-Ġurnal Uffiċjali ta’ l-Unjoni Ewropea

               L 118/8

         PROTOKOLL
   Għall-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija min-naħa l-oħra, biex titqies l-adeżjoni ma’ l-Unjoni Ewropea tar-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika ta’ l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja, u r-Repubblika tas-Slovakkja
   IR-RENJU TAL-BELĠJU,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA’ L-ESTONJA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA TA’ FRANZA,
   L-IRLANDA,
   IR-REPUBBLIKA TA’ L-ITALJA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA’ L-UNGERIJA,
   IR-REPUBBLIKA TA’ MALTA,
   IR-RENJU TA’ L-OLANDA,
   IR-REPUBBLIKA TA’ L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA’ L-IŻVEZJA,
   IR-RENJU UNIT TAL-GRAN BRITTANJA U TA’ L-IRLANDA TA’ FUQ,
   minn hawn ‘il quddiem “l-Istati Membri tal-KE”, irrappreżentati mill-Kunsill ta’ l-Unjoni Ewropea, u
   IL-KOMUNITÀ EWROPEA, minn hawn ‘il quddiem “il-Komunità” irrappreżentata mill-Kunsill ta’ l-Unjoni Ewropea u l-Kummissjoni Ewropea,
   min-naħa waħda, u
   IR-REPUBBLIKA DEMOKRATIKA TAL-POPLU TA’ L-ALĠERIJA, minn hawn ‘il quddiem “l-Alġerija”,
   min-naħa l-oħra,
   BILLI l-Ftehim Ewro-Mediterranju li kien konkluż bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija, min-naħa l-oħra (1), minn hawn ‘il quddiem “il-Ftehim Ewro-Mediterranju”, ġie ffirmat f’Valenzja fit-22 ta’ April 2002 u daħal fis-seħħ fl-1 ta’ Settembru 2005;
   BILLI t-Trattat rigward l-adeżjoni fl-Unjoni Ewropea tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, u tar-Repubblika tas-Slovakkja ġie ffirmat f’Ateni fis-16 ta’ April 2003 u daħal fis-seħħ fl-1 ta’ Mejju 2004;
   BILLI, skond l-Artikolu 6(2) ta’ l-Att ta’ Adeżjoni 2003, l-adeżjoni tal-Partijiet Kontraenti ġodda għall-Ftehim Ewro-Mediterranju hija approvata bil-konklużjoni ta’ protokoll għal dan il-Ftehim;
   BILLI seħħew konsultazzjonijiet skond l-Artikolu 21 tal-Ftehim Ewro-Mediterranju sabiex jiġi żgurat li l-interessi reċiproċi tal-Komunità u ta’ l-Alġerija jittieħdu f’kunsiderazzjoni,
   FTIEHMU KIF ĠEJ:
   Artikolu 1
   Ir-Repubblika Ċeka, ir-Repubblika ta’ l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta’ l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka hawnhekk isiru Partijiet Kontraenti għall-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika tal-Poplu ta’ l-Alġerija, min-naħa l-oħra, u rispettivament jadottaw u jieħdu nota, bl-istess mod bħall-Istati Membri l-oħra, tat-testi tal-Ftehim, kif ukoll tad-Dikjarazzjonijiet komuni, id-Dikjarazzjonijiet unilaterali u l-Iskambji ta’ Ittri.
   Artikolu 2
   Sabiex jieħdu f’kunsiderazzjoni l-żviluppi istituzzjonali reċenti fi ħdan l-Unjoni Ewropea, il-Partijiet jaqblu li wara li jiskadi t-Trattat li jistabbilixxi l-Komunità Ewropea tal-Faħam u l-Azzar, id-dispożizzjonijiet eżistenti fil-Ftehim li jirreferu għall-Komunità Ewropea għall-Faħam u l-Azzar għandhom jitqiesu bħala li jirreferu għall-Komunità Ewropea li ħadet f’idejha d-drittijiet u l-obbligi kollha kuntrattati mill-Komunità Ewropea tal-Faħam u l-Azzar.
   KAPITOLU I:
   EMENDI GĦALL-FTEHIM EWRO-MEDITERRANJU, INKLUŻI GĦALL-ANNESSI U L-PROTOKOLLI TIEGĦU
   Artikolu 3
   (Regoli ta’ Oriġini)
   Il-Protokoll Nru 6 għandu jiġi emendat kif ġej:

               (1)

               Fl-Artikolu 19, il-paragrafu (4) għandu jinbidel b’dan li ġej:
               “4.   Ċertifikati ta’ ċirkulazzjoni EUR.1 maħruġa retrospettivament għandhom jiġu ċċertifikati b’waħda mill-frażijiet li ġejjin:

                           ES

                           ‘EXPEDIDO A POSTERIORI’

                           CS

                           ‘VYSTAVENO DODATEČNĚ’

                           DA

                           ‘UDSTEDT EFTERFØLGENDE’

                           DE

                           ‘NACHTRÄGLICH AUSGESTELLT’

                           ET

                           ‘TAGANTJÄRELE VÄLJA ANTUD’

                           EL

                           ‘ΕΚΔΟΘΕΝ ΕΚ ΤΩΝ ΥΣΤΕΡΩΝ’

                           EN

                           ‘ISSUED RETROSPECTIVELY’

                           FR

                           ‘DÉLIVRÉ A POSTERIORI’

                           IT

                           ‘RILASCIATO A POSTERIORI’

                           LV

                           ‘IZSNIEGTS RETROSPEKTĪVI’

                           LT

                           ‘RETROSPEKTYVUSIS IŠDAVIMAS’

                           HU

                           ‘KIADVA VISSZAMENŐLEGES HATÁLLYAL’

                           MT

                           ‘MAĦRUĠ RETROSPETTIVAMENT’

                           NL

                           ‘AFGEGEVEN A POSTERIORI’

                           PL

                           ‘WYSTAWIONE RETROSPEKTYWNIE’

                           PT

                           ‘EMITIDO A POSTERIORI’

                           SL

                           ‘IZDANO NAKNADNO’

                           SK

                           ‘VYDANÉ DODATOČNE’

                           FI

                           ‘ANNETTU JÄLKIKÄTEEN’

                           SV

                           ‘UTFÄRDAT I EFTERHAND’

                           AR

                        ‘
                              ’ ”

               (2)

               Fl-Artikolu 20, il-paragrafu (2) għandu jinbidel b’dan li ġej:
               “2.   Il-kopja doppja li b’hekk tinħareġ irid ikollha fuqha waħda min-noti li ġejjin:

                           ES

                           ‘DUPLICADO’

                           CS

                           ‘DUPLIKÁT’

                           DA

                           ‘DUPLIKAT’

                           DE

                           ‘DUPLIKAT’

                           ET

                           ‘DUPLIKAAT’

                           EL

                           ‘ΑΝΤΙΓΡΑΦΟ’

                           EN

                           ‘DUPLICATE’

                           FR

                           ‘DUPLICATA’

                           IT

                           ‘DUPLICATO’

                           LV

                           ‘DUBLIKĀTS’

                           LT

                           ‘DUBLIKATAS’

                           HU

                           ‘MÁSODLAT’

                           MT

                           ‘DUPLIKAT’

                           NL

                           ‘DUPLICAAT’

                           PL

                           ‘DUPLIKAT’

                           PT

                           ‘SEGUNDA VIA’

                           SL

                           ‘DVOJNIK’

                           SK

                           ‘DUPLIKÁT’

                           FI

                           ‘KAKSOISKAPPALE’

                           SV

                           ‘DUPLIKAT’

                           AR

                        ‘
                              ’ ”

               (3)

               L-Anness IV huwa sostitwit b’dan li ġej:
               “Verżjoni bl-Ispanjol
               El exportador de los productos incluidos en el presente documento [autorización aduanera no … (2)] declara que, salvo indicación en sentido contrario, estos productos gozan de un origen preferencial … (3).
               Verżjoni biċ-Ċek
               Vývozce výrobků uvedených v tomto dokumentu (číslo povolení … (2)) prohlašuje, že kromě zřetelně označených mají tyto výrobky preferenční původ v … (3).
               Verżjoni bid-Daniż
               Eksportøren af varer, der er omfattet af nærværende dokument, (toldmyndighedernes tilladelse nr. … (2)), erklærer, at varerne, medmindre andet tydeligt er angivet, har præferenceoprindelse i … (3).
               Verżjoni bil-Ġermaniż
               Der Ausführer (Ermächtigter Ausführer; Bewilligungs-Nr. … (2)) der Waren, auf die sich dieses Handelspapier bezieht, erklärt, dass diese Waren, soweit nicht anders angegeben, präferenzbegünstigte … (3) Ursprungswaren sind.
               Verżjoni bl-Estonjan
               Käesoleva dokumendiga hõlmatud toodete eksportija (tolliameti kinnitus nr … (2)) deklareerib, et need tooted on … (3) sooduspäritoluga, välja arvatud juhul, kui on selgelt näidatud teisiti.
               Verżjoni bil-Grieg
               Ο εξαγωγέας των προϊόντων που καλύπτονται από το παρόν έγγραφο [άδεια τελωνείου υπ’ αριθ. … (2)] δηλώνει ότι, εκτός εάν δηλώνεται σαφώς άλλως, τα προϊόντα αυτά είναι προτιμησιακής καταγωγής … (3).
               Verżjoni bl-Ingliż
               The exporter of the products covered by this document (customs authorisation No … (2)) declares that, except where otherwise clearly indicated, these products are of … (3) preferential origin.
               Verżjoni bil-Franċiż
               L’exportateur des produits couverts par le présent document [autorisation douanière no … (2)] déclare que, sauf indication claire du contraire, ces produits ont l’origine préférentielle … (3).
               Verżjoni bit-Taljan
               L’esportatore delle merci contemplate nel presente documento [autorizzazione doganale n. … (2)] dichiara che, salvo indicazione contraria, le merci sono di origine preferenziale … (3).
               Verżjoni bil-Latvjan
               Eksportētājs produktiem, kuri ietverti šajā dokumentā (muitas pilnvara Nr. … (2)), deklarē, ka, izņemot tur, kur ir citādi skaidri noteikts, šiem produktiem ir priekšrocību izcelsme no … (3).
               Verżjoni bil-Litwan
               Šiame dokumente išvardintų prekių eksportuotojas (muitinės liudijimo Nr … (2)) deklaruoja, kad, jeigu kitaip nenurodyta, tai yra (3) preferencinės kilmės prekės.
               Verżjoni bl-Ungeriż
               A jelen okmányban szereplő áruk exportőre (vámfelhatalmazási szám: … (2)) kijelentem, hogy eltérő egyértelmű jelzés hianyában az áruk preferenciális … (3) származásúak.
               Verżjoni bil-Malti
               L-esportatur tal-prodotti koperti b’dan id-dokument (awtorizzazzjoni tad-dwana nru. … (2)) jiddikjara li, ħlief fejn indikat b’mod ċar li mhux hekk, dawn il-prodotti huma ta’ oriġini preferenzjali … (3).
               Verżjoni bl-Olandiż
               De exporteur van de goederen waarop dit document van toepassing is (douanevergunning nr. … (2)), verklaart dat, behoudens uitdrukkelijke andersluidende vermelding, deze goederen van preferentiële … oorsprong zijn (3).
               Verżjoni bil-Pollakk
               Eksporter produktów objętych tym dokumentem (upoważnienie władz celnych nr … (2)) deklaruje, że z wyjątkiem gdzie jest to wyraźnie określone, produkty te mają … (3) preferencyjne pochodzenie.
               Verżjoni bil-Portugiż
               O exportador dos produtos cobertos pelo presente documento [autorização aduaneira n.o … (2)], declara que, salvo expressamente indicado em contrário, estes produtos são de origem preferencial … (3).
               Verżjoni bis-Sloven
               Izvoznik blaga, zajetega s tem dokumentom (pooblastilo carinskih organov št. … (2)) izjavlja, da, razen če ni drugače jasno navedeno, ima to blago preferencialno … (3) poreklo.
               Verżjoni bis-Slovakk
               Vývozca výrobkov uvedených v tomto dokumente [číslo povolenia … (2)] vyhlasuje, že okrem zreteľne označených, majú tieto výrobky preferenčný pôvod v … (3).
               Verżjoni bil-Finlandiż
               Tässä asiakirjassa mainittujen tuotteiden viejä (tullin lupa nro … (2)) ilmoittaa, että nämä tuotteet ovat, ellei toisin ole selvästi merkitty, etuuskohteluun oikeutettuja … (3) alkuperätuotteita.
               Verżjoni bl-Iżvediż
               Exportören av de varor som omfattas av detta dokument (tullmyndighetens tillstånd nr … (2)) försäkrar att dessa varor, om inte annat tydligt markerats, har förmånsberättigande … ursprung (3).
               Verżjoni bl-Għarbi

               … (4)

               (Post u data)
               … (5)

               (Firma ta' l-esportatut u indikazzjoni, kollha f'ittri, ta' l-isem tal-persuna li tiffirma d-dikjarazzjoni)

         Artikolu 4
   (Presidenza tal-Kumitat ta’ Assoċjazzjoni)
   Fl-Artikolu 96, il-paragrafu 4 li ġej huwa miżjud:

      “4.   Il-Kumitat ta’ Assoċjazzjoni għandu jkun ippresjedut b’sistema ta’ rotazzjoni minn rappreżentant tal-Kummissjoni Ewropea u minn rappreżentant tal-Gvern ta’ l-Alġerija”.

   KAPITOLU II
   DISPOŻIZZJONIJIET TRANŻITORJI
   Artikolu 5
   (Provi ta’ l-oriġini u kooperazzjoni amministrattiva)
   It-talbiet retrospettivi ta’ verifika tal-provi ta’ oriġini maħruġa f’isem il-ftehimiet preferenzjali jew tas-sistemi awtonomi applikati bejn l-Alġerija u Stat Membru ġdid jistgħu jiġu ppreżentati mill-awtoritajiet doganali kompetenti jew ta’ l-Istati Membri ġodda u huma aċċettati minn dawn l-awtoritajiet matul perjodu ta’ tliet snin wara li tintbagħat il-prova ta’ oriġini kkonċernata.
   DISPOŻIZZJONIJIET ĠENERALI U FINALI
   Artikolu 6
   Dan il-Protokoll għandu jifforma parti integrali mill-Ftehim Ewro-Mediterranju.
   Artikolu 7
   1.   Dan il-Protokoll huwa approvat mill-Komunità, mill-Kunsill ta’ l-Unjoni Ewropea f’isem l-Istati Membri, u mill-Alġerija, skond il-proċeduri tagħhom.
   2.   Il-Partijiet għandhom jinnotifikaw lil xulxin bit-twettiq tal-proċeduri msemmija fil-paragrafu preċedenti. L-istrumenti ta’ approvazzjoni ser jiġu ddepożitati fi ħdan is-Segretarjat Ġenerali tal-Kunsill ta’ l-Unjoni Ewropea.
   Artikolu 8
   1.   Dan il-Protokoll jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.
   2.   Dan il-Protokoll japplika b’mod proviżorju, b’effett mill-1 ta’ Settembru 2005.
   Artikolu 9
   Dan il-Protokoll inkiteb f’żewġ kopji f’kull waħda mil-lingwi uffiċjali tal-partijiet u kull test huwa ugwalment awtentiku.
   Artikolu 10
   It-test tal-Ftehim Ewro-Mediterranju, li jinkludi l-Annessi u l-Protokolli li jifformaw parti integrali minnu, u l-Att Finali flimkien mad-dikjarazzjonijiet mehmużin miegħu, għandhom jiġu redatti fil-lingwa Ċeka, Estona, Ungeriża, Latvjana, Litwana, Maltija, Pollakka, Slovakka u Slovena u dawn it-testi għandhom ikunu awtentiċi bl-istess mod bħat-testi oriġinali. Il-Kunsill ta’ Assoċjazzjoni għandu japprova dawn it-testi.

      Съставено в Люксембург на двадесет и четвърти април две хиляди и седма година
      Hecho en Luxemburgo, el veinticuatro de abril de dos mil siete.
      V Lucemburku dne dvacátého čtvrtého dubna dva tisíce sedm.
      Udfærdiget i Luxembourg den fireogtyvende april to tusind og syv.
      Geschehen zu Luxemburg am vierundzwanzigsten April zweitausendsieben.
      Kahe tuhande seitsmenda aasta aprillikuu kahekümne neljandal päeval Luxembourgis.
      Έγινε στο Λουξεμβούργο, στις είκοσι τέσσερις Απριλίου δύο χιλιάδες επτά.
      Done at Luxembourg on the twenty-fourth day of April in the year two thousand and seven.
      Fait à Luxembourg, le vingt-quatre avril deux mille sept.
      Fatto a Lussemburgo, addì ventiquattro aprile duemilasette.
      Luksemburgā, divi tūkstoši septītā gada divdesmit ceturtajā aprīlī.
      Priimta du tūkstančiai septintųjų metų balandžio dvidešimt ketvirtą dieną Liuksemburge.
      Kelt Luxembourgban, a kettőezer hetedik év április havának huszonnegyedik napján.
      Magħmul fil-Lussemburgu, fl-erbgħa u għoxrin jum ta' April tas-sena elfejn u sebgħa
      Gedaan te Luxemburg, de vierentwintigste april tweeduizend zeven.
      Sporządzono w Luksemburgu dnia dwudziestego czwartego kwietnia roku dwa tysiące siódmego.
      Feito no Luxemburgo, em vinte e quatro de Abril de dois mil e sete.
      Încheiat la Luxemburg la douăzeci și patru aprilie, anul două mii șapte.
      V Luxemburgu dňa dvadsiateho štvrtého apríla dvetisíssedem.
      V Luxembourgu, štiriindvajsetega aprila leta dva tisoč sedem.
      Tehty Luxemburgissa kahdentenakymmenentenäneljäntenä päivänä huhtikuuta vuonna kaksituhattaseitsemän.
      Som skedde i Luxemburg den tjugofjärde april tjugohundrasju.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Народна Демократична Република Алжир
         Por la República Argelina Democrática y Popular
         Za alžírskou demokratickou a lidovou republiku
         For den Demokratiske Folkerepublik Algeriet
         Für die Demokratische Volksrepublik Algerien
         Alžeeria Demokraatliku Rahvavabariigi nimel
         Για την Λαϊκή Δημοκρατία της Αλγερίας
         For the People's Democratic Republic of Algeria
         Pour la République algérienne démocratique et populaire
         Per la repubblica algerina democratica e popolare
         Alžīrijas Tautas Demokrātiskās Republikas vārdā
         Alžyro liaudies demokratinės respublikos vardu
         Az algériai Demokratikus és Népi Köztársaság részéről
         Għar-Repubblika Demokratika tal-Poplu ta' l-Alġerija
         Voor de Democratische Volksrepubliek Algerije
         W imieniu Algierskiej Republiki Ludowo-Demokratycznej
         Pela República Argelina Democrática e Popular
         Pentru Republica Algeriană Democratică și Populară
         Za Alžírsku demokratickú ľudovú republiku
         Za Ljudsko demokratično republiko Alžirijo
         Algerian demokraattisen kansantasavallan puolesta
         För Demokratiska folkrepubliken Algeriet

      (1)  ĠU L 265, 10.10.2005, p. 2.

      (2)  Meta d-dikjarazzjoni tkun iffirmata min esportatur rikonoxxut fis-sens ta' l-Artikolu 23 tal-Protokoll, in-numru ta' awtorizzazzjoni ta' l-esportatur rikonoxxut għandu jissemma f'dan l-ispazju. Meta d-dikjarazzjoni tal-fattura ma tkunx stabbilita minn esportatur rikonoxut, il-kliem bejn il-parenteżi għandhom jitħallew barra jew l-ispazju jitħalla abjad.

      (3)  L-oriġini tal-prodotti għandha tkun indikata. Meta d-dikjarazzjoni tal-fattura għandha x'taqsam, għal kollox jew parti minnha, ma' prodotti li joriġinaw minn Ceuta u Melilla fis-sens ta' l-Artikolu 38 tal-Protokoll, l-esportatur għandhom jindikahom b'mod ċar fid-dokument li fuqu d-dikjarazzjoni hija stabbilita permezz tal-marka ‘CM’.

      (4)  Dawn l-indikazzjonijiet huma fakultattivi jew l-informazzjoni tidher fid-dokument innifsu.

      (5)  Ara l-Artikolu 22(5) tal-Protokoll. Meta l-esportatur m'għandux jiffirma, l-eżenzjoni mill-firma timplika wkoll dik ta' l-isem tal-firmatarju.”


title: 2010/792/UE: Deċiżjoni tal-Kummissjoni tal- 20 ta’ Diċembru 2010 li testendi l-perjodu tranżitorju li jikkonċerna l-akkwist ta’ art agrikola fl-Ungerija  Test b’relevanza għaż-ŻEE

text:
               21.12.2010

               MT

               Il-Ġurnal Uffiċjali tal-Unjoni Ewropea

               L 336/60

         DEĊIŻJONI TAL-KUMMISSJONI
   tal-20 ta’ Diċembru 2010
   li testendi l-perjodu tranżitorju li jikkonċerna l-akkwist ta’ art agrikola fl-Ungerija
   (Test b’relevanza għaż-ŻEE)
   (2010/792/UE)
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja,
   Wara li kkunsidrat l-Att tal-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b’mod partikolari l-punt 2 tal-Kapitolu 3 tal-Anness X għalih,
   Wara li kkunsidrat it-talba magħmula mill-Ungerija,
   Billi:

               (1)

               L-Att tal-Adeżjoni tal-2003 jipprovdi li l-Ungerija għandha żżomm fis-seħħ, skont il-kundizzjonijiet stipulati fih, għal perjodu ta’ seba’ snin mill-adeżjoni li jiskadi fit-30 ta’ April 2011, projbizzjonijiet dwar l-akkwist ta’ art agrikola minn persuni fiżiċi li mhumiex residenti fl-Ungerija jew li mhumiex ta’ nazzjonalità Ungeriża u minn persuni legali. Din hija eċċezzjoni temporanja għall-moviment ħieles tal-kapital kif iggarantit fl-Artikoli 63 sa 66 tat-Trattat tal-Funzjonament tal-Unjoni Ewropea. Dan il-perjodu tranżitorju jista’ jiġi estiż biss għal tliet snin oħra.

               (2)

               Fl-10 ta’ Settembru 2010, l-Ungerija talbet biex testendi l-perjodu tranżitorju li jikkonċerna l-akkwist ta’ art agrikola bi tliet snin.

               (3)

               Ir-raġuni ewlenija għall-perjodu tranżitorju kienet il-ħtieġa li jiġu ssalvagwardati l-kundizzjonijiet soċjo-ekonomiċi għall-attivitajiet agrikoli wara l-introduzzjoni tas-suq uniku u t-tranżizzjoni tal-Politika Agrikola Komuni fl-Ungerija. B’mod partikolari, l-għan tiegħu kien li jirreaġixxi għat-tħassib li tqajjem dwar l-impatt possibbli fuq is-settur agrikolu li kieku kellha tiġi liberalizzata l-art agrikola minħabba d-differenzi kbar inizjali fil-prezzijiet tal-art u d-dħul meta mqabbel mal-Awstrija, il-Belġju, id-Danimarka, Franza, il-Finlandja, il-Ġermanja, il-Greċja, l-Irlanda, l-Italja, il-Lussemburgu, il-Pajjiżi l-Baxxi, il-Portugall, Spanja, l-Isvezja u r-Renju Unit (minn issa ‘l quddiem l-UE-15). L-għan tal-perjodu tranżitorju kien ukoll li jiffaċilita l-proċess tal-privatizzazzjoni u r-restituzzjoni tal-art agrikola lill-bdiewa, u l-Kummissjoni fir-Rapport tagħha tas-16 ta’ Lulju 2008 dwar l-Analiżi tal-miżuri tranżitorji għall-akkwist tal-proprjetà agrikola stabbilita fit-Trattat tal-Adeżjoni tal-2003 (minn issa ‘l quddiem “Analiżi fuq Perjodu” ta’ Żmien Medju diġà enfasizzat l-importanza li titlesta din il-politika sal-aħħar tal-perjodu tranżitorju previst (1).

               (4)

               Skont informazzjoni pprovduta mill-Ungerija jidher li minkejja l-fatt li hemm iktar konverġenza fil-prezzijiet tal-art fl-Ungerija, xorta waħda għadha tippersisti differenza ta’ bejn 3 sa 20 darba inqas fil-medja tal-prezzijiet tal-art meta mqabbla ma’ dawk li jiddominaw fl-UE-15 wara l-adeżjoni tal-Ungerija mal-Unjoni Ewoprea. Għalkemm il-konverġenza sħiħa fil-prezzijiet tal-art la hi mistennija u lanqas ma tidher li hi kundizzjoni neċessarja għat-terminazzjoni tal-perjodu tranżitorju, id-differenzi ċari fil-prezzijiet bejn l-Ungerija u l-UE-15 huma li huma minħabba li għadhom jistgħu jservu ta’ ostaklu għall-progress bla xkiel lejn il-konverġenza tal-prezzijiet. Bl-istess mod, id-differenza bejn id-dħul tal-ħaddiema tas-settur agrikolu u l-bdiewa fl-Ungerija u d-dħul tal-UE-15 naqset imma għadha teżisti. Barra minn hekk, skont dejta maħruġa mill-Eurostat, is-settur agrikolu tal-Ungerija ħa majnata minħabba l-kriżi finanzjarja u ekonomika riċenti madwar id-dinja tant li d-dħul mis-settur agrikolu għal kull ħaddiem naqas bl-ogħla rata fl-Unjoni (madwar 30 % meta mqabbel mar-rata medja tal-Unjoni ta’ 12 %) fl-2009. Id-dħul baxx ħabat fl-istess żmien meta l-kundizzjonijiet tal-kreditu marru għall-agħar li huwa rilevanti għall-biċċa l-kbira tal-pajjiżi tal-UE-15, fir-rigward tar-rati nominali tal-imgħax u tal-volum ta’ kreditu disponibbli għall-bdiewa. Il-kriżi finanzjarja u ekonomika xekklet iż-żieda fil-preżenza mistennija ta’ istituzzjonijiet finanzjarji ġodda fl-Ungerija mill-UE-15 wara l-adeżjoni tal-Ungerija.

               (5)

               Għalkemm il-proċess ta’ restituzzjoni mexa ‘l quddiem matul il-perjodu tranżitorju, dan ltaqa’ ma’ diffikultajiet b’mod partikolari mill-2008 ‘l hawn, u b’hekk għadu ma tlestiex. L-istess xejra ġiet osservata fir-rigward tal-privatizzazzjoni ta’ art agrikola. In-nuqqas ta’ ċertezza tad-drittijiet tal-proprjetà kif ukoll il-faċilitajiet ta’ kreditu u assigurazzjoni li għadhom ma żviluppawx kif suppost għall-bdiewa jkompli jdgħajjef is-suq tal-artijiet agrikoli fl-Ungerija u għadu ta’ xkiel għat-tħaddim xieraq tiegħu.

               (6)

               F’dan il-kuntest, jista’ jiġi antiċipat, kif qed jagħmlu l-awtoritajiet Ungeriżi, li t-tneħħija tar-restrizzjonijiet fl-1 ta’ Mejju 2011 se tagħmel pressjoni fuq il-prezzijiet tal-art fl-Ungerija. Barra minn hekk, meta wieħed iqis l-għadd kbir ta’ parteċipanti, l-istruttura frammentata żżejjed tas-sjieda tas-suq tal-art agrikola, li ma nbidlitx b’mod sinifikanti mill-adeżjoni ‘l hawn, u l-predominanza tal-kiri tal-artijiet, l-impatt x’aktarx se jinħass fis-settur kollu. Għalhekk, teżisti theddida ta’ disturbi serji fuq is-suq tal-art agrikola fl-Ungerija ladarba l-perjodu tranżitorju jiskadi.

               (7)

               Għalhekk il-perjodu tranżitorju msemmi fil-punt 2 tal-Kapitolu 3 tal-Anness X għall-Att tal-Adeżjoni għandu jiġi estiż bi tliet snin.

               (8)

               Sabiex is-suq jitħejja bis-sħiħ għal-liberalizzazzjoni, hu importanti ħafna, saħansitra fiċ-ċirkostanzi ekonomiċi avversi li nibqgħu nsaħħu t-titjib ta’ fatturi bħall-faċilitajiet ta’ kreditu u ta’ assigurazzjoni għall-bdiewa, u r-restituzzjoni u l-privatizzazzjoni tal-art agrikola matul il-perjodu tranżitorju, kif diġà ġie enfasizzat fl-Analiżi ta’ nofs it-terminu.

               (9)

               Iktar influss ta’ kapital barrani fis-suq tal-artijiet agrikoli jippreżenta wkoll benefiċċji potenzjali għal dan is-suq fl-Ungerija. Kif ġie enfasizzat fl-Analiżi ta’ nofs it-terminu, l-investiment barrani fis-settur agrikolu se jkollu wkoll effetti importanti fuq perjodu ta’ żmien twil fuq l-għoti tal-kapital u l-għarfien, dwar il-funzjonament tas-swieq tas-suq u dwar il-produttività agrikola. Ir-reħi progressiv tar-restrizzjonijiet dwar is-sjieda barranija matul il-perjodu tranżitorju se jikkontribwixxi wkoll għat-tħejjija tas-suq biex dan jiġi liberalizzat għal kollox.

         ADOTTAT DIN ID-DEĊIŻJONI:
   Artikolu 1
   Il-perjodu tranżitorju li jikkonċerna l-akkwist tal-art agrikola fl-Ungerija msemmi fil-punt 2 tal-Kapitolu 3 tal-Anness X għall-Att ta’ Adeżjoni tal-2003 għandu jiġi estiż sat-30 ta’ April 2014.
   Artikolu 2
   Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Diċembru 2010.

            Għall-Kummissjoni

            Il-President

         José Manuel BARROSO

      (1)  COM(2008) 461 finali, tas-16 ta’ Lulju 2008.


title: Deċiżjoni tal-Parlament Ewropew tad-29 ta' Novembru 2007 dwar in-nomina ta' Henri Grethen bħala Membru tal-Qorti ta' l-Awdituri (C6-0307/2007 - 2007/0816(CNS))

text:
C 297 E/154                                        Il-Ġurnal Uffiċjali ta' l-Unjoni Ewropea                             MT           20.11.2008

Il-Ħamis, 29 ta' Novembru 2007

              P6_TA(2007)0566

              Ħatra ta' Maarten B. Engwirda bħala Membru tal-Qorti ta' l-Awdituri

              Deċiżjoni tal-Parlament Ewropew tad-29 ta' Novembru 2007 dwar in-nomina ta' Maarten B.
                     Engwirda bħala Membru tal-Qorti ta' l-Awdituri (C6-0306/2007 — 2007/0815(CNS))

              Il-Parlament Ewropew,

              — wara li kkunsidra l-Artikolu 247(3) tat-Trattat KE u l-Artikolu 160 b(3) tat-Trattat Euratom, skond liema
                artikoli ġie kkonsultat mill-Kunsill (C6-0306/2007),

              — wara li kkunsidra l-fatt li fil-laqgħa tiegħu tas-6 ta' Novembru 2007 il-Kumitat għall-Kontroll tal-Baġit
                sema' lill-persuna nnominata mill-Kunsill għall-kariga ta' membru tal-Qorti ta' l-Awdituri, u kkunsidra l-
                kwalifiki tal-persuna nnominata fid-dawl tal-kriterji stabbiliti fl-Artikolu 247(2) tat-Trattat KE u l-Arti-
                kolu 160b(2) tat-Trattat Euratom,

              — wara li kkunsidra l-Artikolu 101 tar-Regoli ta' Proċedura tiegħu,

              — wara li kkunsidra r-rapport tal-Kumitat għall-Kontroll tal-Baġit (A6-0437/2007),

              1.    Jagħti opinjoni favorevoli dwar in-nomina ta' Maarten B. Engwirda bħala Membru tal-Qorti ta' l-Awdi-
              turi;

              2.     Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u, għal skopijiet ta'
              informazzjoni, lill-Qorti ta' l-Awdituri u lill-istituzzjonijiet l-oħra tal-Komunitajiet Ewropej, u lill-istituzzjo-
              nijiet ta' verifika ta' l-Istati Membri.

              P6_TA(2007)0567

              Ħatra ta' Henri Grethen bħala Membru tal-Qorti ta' l-Awdituri

              Deċiżjoni tal-Parlament Ewropew tad-29 ta' Novembru 2007 dwar in-nomina ta' Henri Grethen
                          bħala Membru tal-Qorti ta' l-Awdituri (C6-0307/2007 — 2007/0816(CNS))

              Il-Parlament Ewropew,

              — wara li kkunsidra l-Artikolu 247(3) tat-Trattat KE u l-Artikolu 160 b(3) tat-Trattat Euratom, skond liema
                artikoli ġie kkonsultat mill-Kunsill (C6-0307/2007),

              — wara li kkunsidra l-fatt li waqt il-laqgħa tiegħu tas-6 ta' Novembru 2007 il-Kumitat għall-Kontroll tal-
                Baġit sema' lill-persuna nnominata mill-Kunsill bħala Membru tal-Qorti ta' l-Awdituri, u kkunsidra l-
                kwalifiki tal-persuna nnominata fid-dawl tal-kriterji stabbiliti fl-Artikolu 247(2) tat-Trattat KE u l-Arti-
                kolu 160 b(2) tat-Trattat Euratom,

              — wara li kkunsidra l-Artikolu 101 tar-Regoli ta' Proċedura tiegħu,

              — wara li kkunsidra r-rapport tal-Kumitat għall-Kontroll tal-Baġit (A6-0436/2007),
 ---pagebreak--- 20.11.2008         MT                             Il-Ġurnal Uffiċjali ta' l-Unjoni Ewropea                                            C 297 E/155

                                                                                Il-Ħamis, 29 ta' Novembru 2007

             1.    Jagħti opinjoni favorevoli dwar il- ħatra ta' Henri Grethen bħala Membru tal-Qorti ta' l-Awdituri;

             2.     Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u, għal skopijiet ta'
             informazzjoni, lill-Qorti ta' l-Awdituri, u lill-istituzzjonijiet l-oħra tal-Komunitajiet Ewropej u lill-istituzzjo-
             nijiet ta' verifika ta' l-Istati Membri.

             P6_TA(2007)0568

             Ħatra ta' Harald Noack bħala Membru tal-Qorti ta' l-Awdituri

             Deċiżjoni tal-Parlament Ewropew tad-29 ta' Novembru 2007 dwar in-nomina ta' Harald Noack
                         bħala Membru tal-Qorti ta' l-Awdituri (C6-0308/2007 — 2007/0817(CNS))

             Il-Parlament Ewropew,

             — wara li kkunsidra l-Artikolu 247(3) tat-Trattat KE u l-Artikolu 160 b(3) tat-Trattat Euratom, skond liema
               artikoli ġie kkonsultat mill-Kunsill (C6-0308/2007),

             — wara li kkunsidra l-fatt li waqt il-laqgħa tiegħu tas-6 ta' Novembru 2007 il-Kumitat għall-Kontroll tal-
               Baġit sema' lill-persuna nnominata mill-Kunsill bħala membru tal-Qorti ta' l-Awdituri, u ikkunsidra l-
               kwalifiki tal-persuna nnominata fid-dawl tal-kriterji stabbiliti fl-Artikolu 247(2) tat-Trattat KE u l-Arti-
               kolu 160 b(2) tat-Trattat Euratom,

             — wara li kkunsidra l-Artikolu 101 tar-Regoli ta' Proċedura tiegħu,

             — wara li kkunsidra r-rapport tal-Kumitat għall-Kontroll tal-Baġit (A6-0435/2007),

             1.    Jagħti opinjoni favorevoli dwar in-nomina ta' Harald Noack bħala Membru tal-Qorti ta' l-Awdituri;

             2.     Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta'
             informazzjoni, lill-Qorti ta' l-Awdituri, u lill-istituzzjonijiet l-oħra tal-Komunitajiet Ewropej, u lill-istituzzjo-
             nijiet ta' verifika ta' l-Istati Membri.

             P6_TA(2007)0569

             Ħatra ta' Ioannis Sarmas bħala Membru tal-Qorti ta' l-Awdituri

             Deċiżjoni tal-Parlament Ewropew tad-29 ta' Novembru 2007 dwar in-nomina ta' Ioannis Sarmas
                         bħala Membru tal-Qorti ta' l-Awdituri (C6-0309/2007 — 2007/0818(CNS))

             Il-Parlament Ewropew,

             — wara li kkunsidra l-Artikolu 247(3) tat-Trattat KE u l-Artikolu 160 b(3) tat-Trattat Euratom, skond liema
               artikoli ġie kkonsultat mill-Kunsill (C6-0309/2007),


title: Id-Deċiżjoni tal-Kunsill u l-kummissjoni tas-26 ta' Jannar 1998 dwar il-konklużjoni ta' Ftehim Euro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tat-Tuneżija, fuq in-naħa l-oħra

text:
Avviż Legali Importanti

|

31998D0238

Official Journal L 097 , 30/03/1998 P. 0001 - 0001

		Id-Deċiżjoni tal-Kunsill u l-kummissjonitas-26 ta' Jannar 1998dwar il-konklużjoni ta' Ftehim Euro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tat-Tuneżija, fuq in-naħa l-oħra(98/238/KE, KEFA)IL-KUNSILL TA' L-UNJONI EWROPEA,IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej, u b' mod partikolari l-Artikolu 238, flimkien mat-tieni sentenza ta' l-Artikolu 228(2) u t-tieni subparagrafu ta' l-Artikolu 228(3) ta' l-istess Trattat,Wara li kkunsidrat it-Trattat li jistabbilixxi l-Komunità Ewropea tal-Faħam u l-Azzar, u b' mod partikolari l-Artikolu 95 ta' l-istess,Wara li kkonsultat mal-Kumitat Konsultattiv u bil-kunsens tal-Kunsill,Wara li kkunsidrat il-kunsens tal-Parlament Ewropew,Billi l-Ftehim Ewro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tat-Tuneżija, fuq in-naħa l-oħra, iffirmat fi Brussel fis-17 ta' Lulju 1995, għandu jiġi approvat,IDDEĊIDIET DAN LI ĠEJ:Artikolu 1Il-Ftehim Euro-Mediterranju li jwaqqaf assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tat-Tuneżija, fuq in-naħa l-oħra, il-Protokoll anness miegħu u d-dikjarazzjonijiet mehmuża ma' l-Att Finali huma b'dan approvati f'isem il-Komunità Ewropea u l-Komunità Ewropea tal-Faħam u l-Azzar.It-testi tal-Ftehim, lista tad-Dikjarazzjonijiet u d-Dikjarazzjonijiet huma annessi ma' din id-Deċiżjoni.Artikolu 21. Il-posizzjoni li trid tiġi addottata mill-Komunità fil-Kunsill ta' l-Assoċjazzjoni u l-Kumitat ta' l-Assoċjazzjoni għandha tkun stabbilita mill-Kunsill, fuq proposta mill-Kummissjoni, jew, fejn xieraq, mill-Kummissjoni, f'kull każ skond id-disposizzjonijiet relevanti tat-Trattat li jistabbilixxi l-Komunità Ewropea u l-Komunità Ewropea tal-Faħam u l-Azzar.2. Il-President tal-Kunsill għandu skond l-Artikolu 79 tal-Ftehim, jippresiedi fuq il-Kunsill ta' l-Assoċjazzjoni u jippreżenta l-posizzjoni tal-Komunità. Rappreżentant tal-President tal-Kunsill għandu jippresjiedi fuq il-Kumitat ta' l-Assoċjazzjoni, skond l-Artikolu 82 tal-Ftehim, u jippreżenta l-posizzjoni tal-Komunità.Artikolu 3Il-President tal-Kunsill għandu jiddeposita l-Att ta' Notifika li għalih jipprovdi l-Artikolu 96 tal-Ftehim f'isem il-Komunitajiet Ewropej. Il-President tal-Kummissjoni għandu jiddeposita dan l-att f'isem il-Komunità Ewropea tal-Faħam u l-Azzar.Magħmula fi Brussel, fis-26 ta' Jannar 1998.Għall-KummissjoniJ. SanterIl-PresidentF'isem il-KunsillIl-PresidentR. Cook--------------------------------------------------


title: Id-Deċiżjoni tal-Kunsill tal-25 ta' Lulju 1978 li tistabbilixxi Kumitat Konsultattiv dwar it-Taħriġ tad-Dentisti Prattikanti

text:
Avviż Legali Importanti

|

31978D0688

Official Journal L 233 , 24/08/1978 P. 0015 - 0016 Finnish special edition: Chapter 16 Volume 1 P. 0041  Greek special edition: Chapter 05 Volume 3 P. 0026  Swedish special edition: Chapter 16 Volume 1 P. 0041  Spanish special edition: Chapter 06 Volume 2 P. 0044  Portuguese special edition Chapter 06 Volume 2 P. 0044

		Id-Deċiżjoni tal-Kunsilltal-25 ta' Lulju 1978li tistabbilixxi Kumitat Konsultattiv dwar it-Taħriġ tad-Dentisti Prattikanti(78/688/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra l-abbozz tad-Deċiżjoni sottomess mill-Kummissjoni,Billi, fir-reżoluzzjoni tiegħu tas-6 ta' Ġunju 1974 li tikkonċerna r-rikonoxximent reċiproku ta' diplomi, ċertifikati u evidenza oħra ta' kwalifiki formali, il-Kunsill iddikjara ruħu favur l-istabbiliment ta' kumitati konsultattivi;Billi, fil-kuntest tar-rikonoxximent reċiproku ta' diplomi, ċertifikati u evidenza oħra ta' kwalifiki formali fid-dentistrija, hu importanti li jiġi assigurat standard ta' taħriġ għoli komparabbli;Billi, b'kontribuzzjoni għall-kisba ta' dan l-oġġettiv, hu mixtieq li jiġi stabbilit Kumitat Konsultattiv biex jagħti pariri lill-Kummissjoni,IDDEĊIEDA KIF ĠEJ:Artikolu 1Kumitat Konsultattiv dwar it-Taħriġ tad-Dentisti Prattikanti, hawnhekk iżjed il-quddiem imsejjaħ "il-Kumitat", għandu jiġi stabbilit fi ħdan il-Kummissjoni.Artikolu 21. Il-kompitu tal-Kumitat għandu jkun li jgħin jassigura standard ta' taħriġ għoli kumparabbli għall-dentisti prattikanti fil-Komunità, fir-rigward kemm tat-taħriġ ta' dentisti prattikanti u kemm dak ta' pratikanti fid-dentistrija speċjalizzata.2. Għandu jwettaq dan il-kompitu, b'mod partikolari, permezz tal-mezzi li ġejjin:- skambjar ta' informazzjoni komprensiva dwar il-metodi ta' taħriġ u l-kontenut, il-livell u l-istruttura ta' korsijiet teoretiċi u prattiċi provduti fl-Istati Membri.- diskussjoni u konsultazzjoni bl-għan li jiġu żviluppati approċċi komuni għall-istandard li għandu jintlaħaq fit-taħriġ ta' dentisti prattikanti u, kif ikun xieraq, għall-istruttura u l-kontenut ta' dan it-taħriġ.- jinżamm taħt reviżjoni l-adattament tat-taħriġ tad-dentisti prattikanti għall-iżviluppi fix-xjenza dentarja u l-metodi ta' tagħlim.3. Il-Kumitat għandu jikkomunika lill-Kummissjoni u l-Istati Membri l-opinjonijiet u r-rakkomandazzjonijiet tiegħu inklużi, meta jikkunsidrah xieraq, suġġerimenti biex isiru emendi lill-Artikoli li għandhom x'jaqsmu mat-taħriġ tad-dentisti prattikanti fid-Direttivi 78/686/KEE [1] u 78/687/KEE [2].4. Il-Kumitat għandu wkoll jagħti konsulenza lill-Kummissjoni fuq kwalunkwe kwistjoni li l-Kummissjoni tista' tirreferi lilu fejn għandu x'jaqsam it-taħriġ tad-dentisti prattikanti.Artikolu 31. Il-Kumitat għandu jikkonsisti fi tliet esperti minn kull Stat Membru, kif ġej:- espert li jeżerċita l-professjoni tad-dentistrija,- espert mill-fakultajiet rilevanti ta' l-universitajiet jew istituzzjonijiet komparabbli,- espert mill-awtoritajiet kompetenti ta' l-Istat Membru.2. Għandu jkun hemm sostitut għal kull membru. Is-sostituti jistgħu jattendu l-laqgħat tal-Kumitat.3. Il-membri u s-sostituti msemmija fil-paragrafi 1 u 2 għandhom jiġu nominati mill-Istati Membri. Il-membri msemmija fl-ewwel u t-tieni inċiżi tal-paragrafu 1 u s-sostituti tagħhom għandhom ikunu nominati fuq il-proposta tal-professjoni prattikanti u l-fakultajiet rilevanti ta' l-universitajiet jew istituzzjonijiet komparabbli. Il-membri u s-sostituti hekk innominati għandhom ikunu maħtura mill-Kunsill.Artikolu 41. Il-mandat ta' membru tal-Kumitat għandu jkun ta' tliet snin. Wara li jiskadi dan il-perjodu l-membri tal-Kumitat għandhom jibqgħu fil-kariga sakemm ma jsirx provvediment għas-sostituzzjoni tagħhom jew il-mandat tagħhom ikun imġedded.2. Il-mandat ta' membru jista' jispiċċa qabel ma jiskadi l-perjodu ta' tliet snin minħabba r-riżenja jew il-mewt tal-membru, jew is-sostituzzjoni tiegħu b'persuna oħra, skond il-proċedura stabbilita fl-Artikolu 3. Din il-ħatra għandha tkun għall-bqija tal-mandat.Artikolu 5Il-Kumitat għandu jeleġġi president u żewġ deputati presidenti mill-membri tiegħu stess. Għandu jadotta r-regoli tiegħu ta' proċedura. L-aġenda għal-laqgħat għandha titfassal mill-president tal-Kumitat f'konsultazzjoni mal-Kummissjoni.Artikolu 6Il-Kumitat jista' jistabbilixxi gruppi ta' ħidma, u jistieden u jippermetti osservaturi jew esperti jassistuh f'konnessjoni ma' l-aspetti speċjali kollha tal-ħidma tiegħu.Artikolu 7Is-servizzi tas-segretarjat għall-Kumitat għandhom ikunu provduti mill-Kummissjoni.Magħmula fi Brussel, fil-25 ta' Lulju 1978.Għall-KunsillIl-PresidentK. Von Dohnanyi[1] Ara l-paġna 1 ta' dan il-Ġurnal Uffiċjali[2] Ara l-paġna 10 ta' dan il-Ġurnal Uffiċjali--------------------------------------------------